ΓΡΑΠΤΗ ΕΡΩΤΗΣΗ P-2681/01

υποβολή: Gerard Collins (UEN) προς την Επιτροπή

(26 Σεπτεμβρίου 2001)

Θέμα: Πρόωρη περάτωση της διαδικασίας αξιολόγησης των κινδύνων που προέρχονται από τον ψευδάργυρο

Στην 3η Συνεδρίαση επί τεχνικών ζητημάτων (17 έως 21 Σεπτεμβρίου 2001), η Επιτροπή θα διεξαγάγει την τελική διεξοδική συζήτηση σε ό,τι αφορά την αξιολόγηση των κινδύνων που οφείλονται στον ψευδάργυρο και τις ουσίες που περιέχουν ψευδάργυρο, παρά το γεγονός ότι εξακολουθούν να παραμένουν άλυτα σημαντικά σχετικά θέματα.

Η πρόωρη ολοκλήρωση του σχεδίου εκθέσεως για την αξιολόγηση των κινδύνων σημαίνει ότι, πολύ πιθανώς, δεν έχουν ληφθείπόψη σημαντικά στοιχεία της έρευνας που διεξάγει η βιομηχανία. Αποτέλεσμα αυτού είναι ότι το Ευρωπαϊκό Κοινοβούλιο θα προβεί στην εξέταση μίας πλημμελούς νομοθετικής πράξεως.

Προτίθεται η Επιτροπή να εξηγήσει πώς θα μπορούσαν να περατωθούν οι συζητήσεις επί των ζητημάτων που αφορούν τον ψευδάργυρο χωρίς να έχουν ληφθείπόψη σημαντικές νέες πτυχές της έρευνας ώστε να παρασχεθεί η εγγύηση ότι μία αξιολόγηση των κινδύνων στον τομέα αυτό θα βασίζεται στις πιο πρόσφατα τεκμηριωμένες επιστημονικές γνώσεις·

Κοινή απάντησητου κ. Busquin εξ ονόματος της Επιτροπήςστις γραπτές ερωτήσεις E-2082/01, E-2127/01, E-2348/01 και P-2681/01

(29 Οκτωβρίου 2001)

Οι έξι χημικές ουσίες ψευδαργύρου πουπόκεινται σε αξιολόγηση κινδύνων δυνάμει του κανονισμού του Συμβουλίου (ΕΟΚ) αριθ. 793/93 της 23ης Μαρτίου 1993 για την αξιολόγηση και τον έλεγχο κινδύνων από τιςπάρχουσες στο εμπόριο ουσίες, αναγνωρίστηκαν ως έχουσες προτεραιότητα αξιολόγησης στις 27 Σεπτεμβρίου 1995. Τα πρώτα σχέδια αξιολόγησης κινδύνων (RAR)ποβλήθηκαν από τις ολλανδικές αρχές, ως Κράτους Μέλους Εισηγητή, στην κοινοτική Τεχνική Συνεδρίαση τον Δεκέμβριο 1999. Την τελευταία δεκαετία, πραγματοποιήθηκαν εκτεταμένες συζητήσεις μεταξύ του ολλανδικού ινστιτούτου Rijksinstituut voor Volksgezondheid en Milieu (RIVM) με την ιδιότητά του ως εισηγητή και της βιομηχανίας ψευδαργύρου, τα αποτελέσματα των οποίων εξετάζονται στις εκθέσεις.

Σε σχέση με άλλες ουσίες προτεραιότητας που αξιολογήθηκαν δυνάμει του κανονισμού του Συμβουλίου (ΕΟΚ) αριθ. 793/93 για την αξιολόγηση και τον έλεγχο των κινδύνων απόπάρχουσες στο εμπόριο ουσίες, η διαδικασία περάτωσης της αξιολόγησης κινδύνων για τις έξι ουσίες ψευδαργύρου δεν επσπεύθηκε κατά οιονδήποτε τρόπο, ενώ δενπήρξε ποτέ πρόθεση να κλείσουν οι συζητήσεις χωρίς να έχουν ληφθείπόψη οι τρέχουσες έρευνες οι οποίες θα μπορούσαν να επηρεάσουν τα πορίσματά τους.

Στην Τεχνική Συνεδρίαση του Σεπτεμβρίου 2001, μετά από εμπεριστατωμένη συζήτηση σχετικά με τα νέα σχέδια εκθέσεων, εμπειρογνώμονες κρατών μελών συμφώνησαν ότι ειδικά για το ζήτημα των εκπομπών ψευδαργύρου προς το έδαφος και της βιοδιαθεσιμότητας του εν λόγω ελευθερουμένου στο έδαφος ψευδαργύρου, χρειάζονται συγκεκριμένα πληροφοριακά στοιχεία τα οποία θα μπορούσαν να επηρεάσουν ορισμένα από τα πορίσματα τα αφορώντα τους κινδύνους των εν λόγω ουσιών. Επομένως, και σε συμφωνία με τη συνήθη διαδικασία που προβλέπέται στον Κανονισμό η συνεδρίαση συμφώνησε ότι για την έκδοση πορίσματος χρειάζονται περαιτέρω πληροφορίες και/ή δοκιμασίες, ενώ δέχτηκε ακόμη χρονικό διάστημα 18 μηνών, αρχομένου από τον Σεπτέμβριο του 2001, προς απόκτηση των εν λόγω στοιχείων. Μετά από την προθεσμία αυτή το Κράτος Μέλος Εισηγητής θα εντάξει τα νέα αποτελέσματα στην τελική έκθεση κινδύνων. Τα αποτελέσματα αυτά και το τελικό μέρος της έκθεσης θα συζητηθούν κατόπιν και θα διατυπωθούν τελικά πορίσματα στην Τεχνική Συνεδρίαση.